Amaia Arroyo

Amaia Arroyo Sagasta (Aretxabaleta, 1983ko apirilaren 15a) Mondragon Unibertsitateako  Humanitate eta Hezkuntza Zientzien Fakultateko (HUHEZI) irakaslea eta ikerlaria da.  Hezkuntza arloan irakasleak teknologia digitalaren erabilera pedagogikoan formatzaile, irakasle, aholkulari, ikasmaterial egile, editore eta idazle da ikuspegi tekno-pedagogikoa ardatz hartuta. UEUkidea da. 

 Ibilbidea 
Arroyo idazle gisa gaztetan hasi zen. 2003an berak bizi izan zituen egoerak bideratzeko asmoarekin nerabeengan maiz azaltzen den anorexiaren inguruko liburu bat idatzi zuen. Bertan, gaixotasuna zertan datzan azaldu eta laguntzarako gakoak eman nahi izan zituen.Hartin (2003). Elkarrizketa: Amaia Arroyo. Arrasateko emakumeen kontseilua. Elikadura-portaeraren nahasmenduak horrelakoak dira: motxila pisutsuak; ahaztuak, agian. Baina, lozorroan egonda ere, bizitzako pasarte haiek gogorarazten dizkizuten harri potoloak. Ez da erraza hau guztia oihukatzea… baina hitzetan askatzea ekintzetan islatzea baino ausartagoa da. Amaia Arroyo, 20222004 hasierako formazio gisa Hezkuntza Bereziko Irakasle Ikasketak burutu zituen.  2012 UNEDen Komunikazioa eta Hezkuntza Sarean masterra burutu zuen eta Mondragon Unibertsitatean IKTak hezkuntzan lantzeko masterra. 2017an Arroyok UNEDen Komunikazioan eta Hezkuntzan doktoretza lortu zuen eta Doktoregoko Sari Berezia eskuratu zuen.

2014tik 2018ra bitartean IKT ON berak sorturiko hezkuntza-aholkularitza teknopedagogikoan aritu zen lanean. 2016-2018 bitartean UEUk eta EHUk antolaturiko HEZikt graduondoko Batzorde Akademikoaren kidea eta irakaslea izan zen. 2017. urtean INTEFeko Konpetentzia Digitalaren inguruko aditu-taldean parte hartu zuen. Irakasle izan da hainbat unibertsitatetan eta 2019tik aurrera Mondragon Unibertsitateko Humanitate eta Hezkuntza Zientzien Fakultateko (HUHEZI) irakaslea eta ikerlaria da eta KoLaborategiaren parte da, Gizarte Digitalareko Hezkuntza eta Komunikazio laborategia. 2019an Mikel Iruskieta, Montse Maritxalar eta Abel Camacho irakasleekin batera IKTak eta Konpetentzia digitalak hezkuntzan liburua editatu zuen UPV/EHU eta UEU erakundeen elkarlanean.

Arroyo Ikergazte Kongresuaren batzorde zientifikoko partaidea izan da, euskarazko ikerlari gazteen kongresuan; Euskal komunitate zientifiko-intelektuala trinkotzeko asmoz, Udako Euskal Unibertsitateak bi urterik behin antolatzen duena.

Hainbat euskal hedabiderekin egiten ditu kolaborazioak: Goienan eta Guraso.eus-en besteak beste. 

 Teknopedagogian aritua 
Bere ibilbide profesionalean Arroyok hezkuntza eta teknologia digitalaren arteko zubiak, aukerak eta arriskuak ikertu ditu. Artikulu eta liburu ugari idatzi ditu. Amaia Arroyo. Dialnet. Bere ekarpenetan gai hauek jorratzen ditu: konpetentzia digitala hezkuntzan, ikaskuntza inguruneak eta ekosistemak, diseinu tekno-pedagogikoa eta hezkuntza-berrikuntzaren inguruko ikuspegi kritikoa, adimena artifiziala eta hezkuntza, besteak beste. "Ulertu behar dugu teknologia ez dela neutroa eta gu behar gaituela (gure balioak, gure ideiak, gure jakintza) gizartearen garapena osasuntsua eta etikoa izan dadin. Hortik dator ikuspegi kritikoaren beharra". Amaia Arroyo. 2020.Lan aitzindaria egin du euskaraz digitalaren inguruko gaien ikerketa eta dibulgazioan: Norberaren Ikas Alorra: Ikasteko Ingurune Pertsonalak edo PLE, (ingelesez Personal Learning Environment),  Irakaskuntzarako bideoak , Lehen Hezkuntako ikasleen segurtasun digitala , dilema digitalak filosofiaren ikuspegitik ."Teknologia digitalak ikaskuntza-prozesua aberasteko esperientziak/ingurunean sortzeko baliatu behar dugu, aurrez aurreko edozein elementurekin jokatzen dugun bezala; baina ikaslea jarri behar dugu erdigunean eta bere ikaskuntza integrala eta ongizatea ahalik eta hoberen bermatzeko diseinuak sortu behar ditugu". Amaia Arroyo, 2020

 Argitalpenak 

 Arroyo Sagasta, Amaia (2003). Yo contra yo. Edición Personal. 
 Arroyo Sagasta, Amaia (2017). Docentes y escuelas que aprenden en la red. Estudio sobre la competencia digital, entornos personales de aprendizaje y entorno organizacional de aprendizaje de Arizmendi Ikastola. UNED. 

 Iruskieta, Mikel; Maritxalar, Montse; Arroyo-Sagasta, Amaia; Camacho, Abel. (ed.) (2019). IKTak eta konpetentzia digitalak hezkuntzan. UEU eta UPV/EHU. 
 Arroyo Sagasta, Amaia (2023). Teknopedagogia praktikoateknologia digitalak hezkuntzan integratzeko ereduak eta diseinu didaktiko digitala. UEU.
 Arroyo Sagasta, Amaia (2024). Inteligencia artificial y educación: construyendo puentes. Grao.

 Erreferentziak 

Kanpo estekak

 Amaia Arroyo Sagasta. Zer da EIA-OLE (Erakundearen Ikas-Alorra)?. (YouTube, 2018)
 Amaia Arroyo: "Erantzun kolektiboak behar ditugu" (Goiena, 2023)
 Amaia Arroyo Sagasta: “Ezezko eta gorrotoaren burbuila batean sartzen gabiltza” (Guraso.eus, 2024)

Kategoria:Emakume irakasleak
Kategoria:Emakume ikertzaileak
Kategoria:Aretxabaletarrak
Kategoria:Emakume idazleak